[bookmark: _GoBack]Пациенттермен коммуникацияларды автоматтандыруға арналған бағдарламалық жасанды интеллект сервистерін ұсыну жөніндегі қызметтердің техникалық ерекшелігі
Осы Техникалық ерекшелік Талдықорған қаласының № 2 қалалық емханасына пациенттермен коммуникацияларды автоматтандыруға арналған бағдарламалық жасанды интеллект сервистерін ұсыну жөніндегі қызметтерге (бұдан әрі – Қызметтер) қойылатын талаптарды айқындайды, сондай-ақ бағдарламалық жасанды интеллект сервистерінің құрамын, олардың функционалдық мүмкіндіктерін, көлемдерін, техникалық параметрлерін және ұсыну шарттарын белгілейді.
Орындаушы Қызметтерді Қазақстан Республикасының заңнамасына және денсаулық сақтау саласындағы нормативтік құқықтық актілерге сәйкес көрсетуге міндетті.

Бағдарламалық жасанды интеллект сервисі – Орындаушы Қызметтер құрамында ұсынатын және осы Техникалық ерекшелікте көзделген функцияларды автоматтандырылған түрде орындауға арналған жасанды интеллект негізіндегі бағдарламалық құралдардың функционалдық тұрғыдан аяқталған жиынтығы. Бағдарламалық жасанды интеллект сервисі дербес жұмыс істей алады немесе Тапсырыс беруші қызметкерлерінің жекелеген пайдаланушы интерфейстеріне қол жеткізуін көздеуі мүмкін.
Жасанды интеллект (ЖИ) – деректерді автоматтандырылған түрде өңдеуді, табиғи тілді түсінуді және адамның тікелей қатысуынсыз жауаптар қалыптастыруды қамтамасыз ететін технологиялар мен алгоритмдердің жиынтығы.
Дауыстық робот – оператордың қатысуынсыз пациенттермен автоматтандырылған дауыстық коммуникацияларды қамтамасыз ететін жасанды интеллект негізіндегі бағдарламалық компонент.
Өзара әрекеттесу сценарийі – пациенттің жауаптары мен әрекеттеріне байланысты автоматтандырылған коммуникация тәртібін айқындайтын, логикалық тұрғыдан құрылымдалған қадамдар тізбегі.
Білім базасы – бағдарламалық жасанды интеллект сервисі жауаптар қалыптастыру үшін пайдаланатын анықтамалық ақпаратты, регламенттерді, кестелерді және басқа да материалдарды қамтитын құрылымдалған және құрылымдалмаған деректер жиынтығы.
Сөйлеуді тану (STT, Speech-to-Text) – ауызша сөйлеуді мәтіндік форматқа түрлендіру технологиясы.
Табиғи тілді өңдеу (NLP/NLU) – пациенттің мәтіндік және дауыстық хабарламаларын талдау, түсіндіру және түсіну технологиялары.
Интеграция – Орындаушының бағдарламалық сервистері мен Тапсырыс берушінің ақпараттық жүйелері арасында деректер алмасу процесі.
Медициналық ақпараттық жүйе (МАЖ) – медициналық және ұйымдастырушылық деректерді сақтау және өңдеу үшін пайдаланылатын Тапсырыс берушінің ақпараттық жүйесі.
Автоматтандырылған коммуникация – оператордың қатысуынсыз бағдарламалық жасанды интеллект сервисі жүзеге асыратын пациентпен өзара әрекеттесу.
Транскрипция – әңгіме аудиожазбасын мәтіндік форматқа түрлендіру процесі.

1. Қызметтердің құрамы
1.1. Шарттың қолданылу мерзімі ішінде көрсетілетін Қызметтер құрамына мынадай бағдарламалық сервистер кіреді:
1) Жасанды интеллектті пайдалана отырып профилактикалық коммуникацияларды автоматтандыру (скринингтік тексерулерді, вакцинацияны және флюорографияны қоса алғанда, профилактикалық іс-шараларға шақыру).
1.2. Тапсырыс берушіге қызмет көрсету шеңберінде Орындаушы пациенттерді скринингтік тексерулерге, вакцинацияға, флюорографияға және келісілген тізбеге сәйкес басқа да профилактикалық іс-шараларға шақыру мақсатында операторлардың қатысуынсыз жасанды интеллект қолданылатын дауыстық роботтар арқылы автоматтандырылған интерактивті қоңырау шалуды қамтамасыз етеді.
1.3. Қызметтерді Орындаушы өзінің бағдарламалық қамтылымы мен бағдарламалық-техникалық инфрақұрылымын пайдалана отырып көрсетеді.
1.4. Автоматтандырылған коммуникациялар және осы Техникалық ерекшелікте көзделген өзге де функциялар Орындаушы тиісті сценарийлер мен параметрлерді баптағаннан кейін бағдарламалық құралдар арқылы орындалады.
1.5. Пайдаланылатын бағдарламалық компоненттердің құрамын Орындаушы Қызметтердің функционалдық мүмкіндіктеріне қойылатын талаптарға сүйене отырып айқындайды және олар дербес жеткізу нысанасы болып табылмайды.
1.6. Бағдарламалық қамтылымның даналары, бастапқы коды және айрықша құқықтары Тапсырыс берушіге берілмейді.
1.7. Қызметтерді көрсету кезінде Орындаушы Қазақстан Республикасының заңнамасын, оның ішінде мынадай нормативтік құқықтық актілерді басшылыққа алады:
1) Қазақстан Республикасының 2020 жылғы 7 шілдедегі № 360-VI «Халық денсаулығы және денсаулық сақтау жүйесі туралы» кодексі.
2) Қазақстан Республикасы Денсаулық сақтау министрінің міндетін атқарушының 2023 жылғы 30 наурыздағы № 49 «Қазақстан Республикасында алғашқы медициналық-санитариялық көмек көрсетуді ұйымдастыру стандартын бекіту туралы» бұйрығы.
3) Қазақстан Республикасы Денсаулық сақтау министрінің 2021 жылғы 24 тамыздағы № ҚР ДСМ-90 «Алғашқы медициналық-санитариялық көмек көрсету қағидаларын бекіту туралы» бұйрығы (Қазақстан Республикасы Денсаулық сақтау министрінің 2024 жылғы 27 наурыздағы № 10 бұйрығымен енгізілген өзгерістерді ескере отырып).
4) Қазақстан Республикасы Денсаулық сақтау министрінің 2020 жылғы 23 қазандағы № ҚР ДСМ-149/2020 «Созылмалы аурулары бар адамдарға медициналық көмек көрсетуді ұйымдастыру қағидаларын, бақылау мерзімділігі мен кезеңдерін, диагностикалық зерттеулердің міндетті минимумы мен жиілігін бекіту туралы» бұйрығы (Қазақстан Республикасы Денсаулық сақтау министрінің 2024 жылғы 25 қыркүйектегі № 73 бұйрығымен енгізілген өзгерістерді ескере отырып).
1.8. Профилактикалық коммуникациялар Қазақстан Республикасының қолданыстағы заңнамасының, денсаулық сақтау саласындағы нормативтік құқықтық актілердің және профилактикалық іс-шараларды өткізу тәртібінің талаптарына сәйкес қалыптастырылатын және қамтылуға жататын мынадай халықтың нысаналы топтарына бағытталады:
1) Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-174/2020 «Скринингтік зерттеулерге жататын адамдардың нысаналы топтарын, сондай-ақ осы зерттеулерді жүргізу қағидаларын, көлемін және кезеңділігін бекіту туралы» бұйрығы.
2) Қазақстан Республикасы Денсаулық сақтау министрінің 2020 жылғы 15 желтоқсандағы № ҚР ДСМ-264/2020 «Мектепке дейінгі және мектеп жасындағы балаларды, сондай-ақ техникалық және кәсіптік, орта білімнен кейінгі және жоғары білім беру ұйымдарының білім алушыларын қоса алғанда, халықтың нысаналы топтарын профилактикалық медициналық қарап-тексеру қағидаларын, көлемін және кезеңділігін бекіту туралы» бұйрығы.
3) Қазақстан Республикасы Үкіметінің 2020 жылғы 24 қыркүйектегі № 612 «Медициналық көмектің кепілдік берілген көлемі шеңберінде профилактикалық егулер жүргізілетін аурулардың тізбесін, оларды жүргізу қағидаларын, мерзімдерін және профилактикалық егулерге жататын халық топтарын бекіту туралы» қаулысы.
4) Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-214/2020 «Туберкулездің профилактикасы жөніндегі іс-шараларды жүргізу қағидаларын бекіту туралы» бұйрығы.

2. Қызметтерді көрсетуге қойылатын жалпы талаптар
2.1. Көрсетілетін қызметтер шеңберіндегі барлық функционалдық мүмкіндіктер қызметтер көрсетілген сәтте іске асырылған болуы және әзірлеу немесе пысықтау сатысында болмауы тиіс. Орындаушы мәлімделген функционалдық мүмкіндіктердің іс жүзінде іске асырылғанын қамтамасыз етуге міндетті. Тапсырыс берушінің талабы бойынша Орындаушы функционалдың бар екенін растайтын материалдарды, оның ішінде мыналарды ұсынады:
· интерфейстердің мысалдары;
· есептілік мысалдары;
· іске асырылған өзара әрекеттесу сценарийлерінің сипаттамасы.
2.2. Қызметтерді көрсету дайындық кезеңіндегі баптау жұмыстарын және шарттың қолданылу мерзімі ішінде автоматтандырылған коммуникацияларды сүйемелдеуді қамтиды.
2.2.1. Дайындық кезеңі шеңберінде Орындаушы:
1) Тапсырыс берушінің бастапқы деректерін (тізімдерді, маршруттау параметрлерін және таңдалған сценарийлер үшін қажетті өзге де деректерді) қабылдайды және өңдейді;
2) Коммуникация сценарийлерін Тапсырыс берушінің талаптарына бейімдейді;
3) Қызметтерді көрсету басталғанға дейін типтік мысалдар негізінде тестілеу жүргізеді және анықталған қателерді жояды.
2.2.2. Қызметтерді көрсету шеңберінде Орындаушы:
1) Осы Техникалық ерекшелікте көзделген көлемдер шегінде автоматтандырылған коммуникациялардың орындалуын қамтамасыз етеді;
2) Тапсырыс берушінің жауапты қызметкерлеріне қызмет шеңберіндегі өзара әрекеттесу мәселелері бойынша консультация береді;
3) Коммуникация нәтижелері бойынша Тапсырыс берушіге есептілік пен талдамалық материалдарды ұсынады.
2.2.3. Қызметтерді көрсету барысында Орындаушы мыналарды қамтамасыз етуге міндетті:
1) әрбір өтініш/коммуникация бойынша өзара әрекеттесу нәтижелерін (мәртебелерін/қорытындыларын) тіркеу;
2) көзделген логика шеңберінде өтінішті операторға/жауапты қызметкерге бағыттау мүмкіндігі;
3) коммуникация нәтижелері бойынша есептілік пен талдамалық материалдарды қалыптастыру;
4) сөйлесулерді жазу және жазбаларды 12 ай бойы сақтау.
2.2.4. Шығыс дауыстық коммуникацияларды орындауды көздейтін қызметтерді көрсету шеңберінде Орындаушы мыналарды қамтамасыз етуге міндетті:
1) Байланыс орнату әрекетінің нәтижесіне қарай қоңырау шалудың әртүрлі сценарийлерін іске асыру, оның ішінде:
· нөмірдің бос болмауы;
· абоненттің қолжетімсіз болуы;
· авто жауап беру құрылғысының іске қосылуы;
· абоненттің қоңырауды қабылдамауы немесе үзуі.
2) Қоңырау шалу алгоритмдері сценариймен айқындалатын және Тапсырыс берушімен келісілетін, баптауға болатын уақыт аралықтары мен әрекеттер саны арқылы байланыс орнатуға қайталап әрекет жасау мүмкіндігін көздеуі тиіс.
3) Орындаушы жауапты бірмәнді түрде қалыптастыру мүмкін болмаған жағдайларды өңдеуді қамтамасыз етуге міндетті, оның ішінде:
· абоненттің сұрауын нақтылау;
· ақпаратты қайта ұсыну;
· қажетті ақпараттың жоқ екені туралы хабарлай отырып, диалогты аяқтау.
2.2.5. Қызметтерді көрсету шеңберінде Орындаушы BPMN бизнес-процестерін модельдеу құралдарын пайдалана отырып, дауыстық роботтардың жұмыс логикасын баптауды және басқаруды қамтамасыз етуге міндетті:
1) Пациенттермен автоматтандырылған өзара әрекеттесу логикасы Орындаушы графикалық конфигуратор арқылы баптайтын сценарийлер түрінде қалыптастырылуы тиіс. Конфигуратор бизнес-процестердің орындалу реттілігі мен өзара әрекеттесу қадамдарын графикалық түрде көрсетуі керек.
2) Сценарийлер абоненттің әрекеттерін берілген логикаға сәйкес өңдеуді көздеуі және белгілі бір оқиғалар туындауына қарай өзара әрекеттесудің орындалуын қамтамасыз етуі тиіс.
3) Сценарийлерді басқару құралдары мыналарды қамтуы тиіс:
· өзара әрекеттесу сценарийлерін жасау, редакциялау және нұсқаларын басқару;
· сценарийлердің бірнеше нұсқасын бір мезгілде пайдалану мүмкіндігі;
· сценарийлерді редакциялауға қол жеткізу құқықтарын ажырату;
· сценарийлердегі өзгерістер тарихын жүргізу және алдыңғы нұсқаға қайтару мүмкіндігі;
· коммуникациялардың орындалуын тоқтатпай өзгерістерді қолдану.
2.3. Есептілік пен аналитикаға қойылатын талаптар:
2.3.1. Орындаушы мынадай мүмкіндіктері бар талдамалық есептерді қалыптастыруды қамтамасыз етуге міндетті:
1) деректерді кезеңдер, сценарийлер, өтініштер санаттары және пайдаланушылар топтары бойынша сегменттеу;
2) көрсеткіштерді визуализациялау (диаграммалар, графиктер, дашбордтар);
3) есептік деректерді кең таралған форматтарға (Excel, CSV және басқа форматтар) экспорттау.
2.3.2. Орындаушы мыналарды қамтамасыз етуге міндетті:
1) пайдаланушылармен өзара әрекеттесу барысында алынған ақпаратты Орындаушының инфрақұрылымында орналасқан дерекқорда сақтау;
2) сақталған деректерді есептілік пен талдамалық материалдарды қалыптастыру үшін пайдалану;
3) Тапсырыс берушінің сөйлесулердің аудиожазбаларына қол жеткізу, оның ішінде оларды тыңдау және жүктеп алу мүмкіндігі.
2.3.3. Орындаушы өзара әрекеттесу журналдарын жүргізуді қамтамасыз етуге міндетті. Журналдар мыналарды қамтиды:
1) коммуникациялардың параметрлері мен барысы;
2) өзара әрекеттесу нәтижелері;
3) өңдеудің техникалық параметрлері (бар болған жағдайда).
2.4. Орындаушы пайдаланылатын бағдарламалық құралдар шеңберінде деректер мен есептілікке қол жеткізуді басқару тетіктерін пайдалануды қамтамасыз етуге міндетті:
1) пайдаланушылардың (жауапты қызметкерлердің) жеке есептік жазбаларын пайдалану;
2) көзделген мүмкіндіктер шегінде функцияларға, есептілікке және деректерге қол жеткізу құқықтарын ажырату;
3) сөйлесулердің аудиожазбалары мен өзара әрекеттесу журналдарына қол жеткізуді шектеу;
4) қажет болған жағдайда пайдаланушылардың әрекеттерін есепке алу.
2.5. Қызметтер құрамына осы Техникалық ерекшелікте тікелей көзделмеген жұмыстар, жеткізілімдер және өзге де міндеттемелер кірмейді, оның ішінде, бірақ олармен шектелмей:
1) осы Техникалық ерекшелікте көзделмеген жаңа бағдарламалық модульдерді немесе функционалдық мүмкіндіктерді әзірлеу және енгізу;
2) Тапсырыс беруші тарапынан байланыс арналарын, телефонияны және өзге де сыртқы сервистерді ұйымдастыру, ұсыну және олардың ақысын төлеу;
3) Тапсырыс берушіге бағдарламалық қамтылымды, жабдықты немесе өзге де техникалық құралдарды жеткізу.

3. Функционалдық талаптар
3.1. Жасанды интеллектті пайдалана отырып профилактикалық коммуникацияларды автоматтандыру.
3.1.1. Қызметтерді көрсету шеңберінде медициналық ұйымның пациенттерімен шығыс дауыстық коммуникацияларды автоматтандырылған түрде өңдеу сценарийі іске асырылуы тиіс. Оның мақсаты – профилактикалық іс-шараларға шақыру, оның ішінде:
1) скринингтік тексерулерге;
2) вакцинацияға;
3) флюорографияға;
4) келісілген тізбеге сәйкес өзге де профилактикалық шақыруларға.
3.1.2. Коммуникацияларға жататын нысаналы топтар туралы толығырақ осы Техникалық ерекшеліктің 1.4-тармағында сипатталған.
3.1.3. Қызметтерді көрсету шеңберінде жасанды интеллект технологияларын пайдалана отырып, шығыс дауыстық коммуникацияларды автоматтандырылған түрде өңдеу мүмкіндігі мынадай функционалдық мүмкіндіктермен қамтамасыз етілуі тиіс:
1) Тапсырыс беруші ұсынған пациенттердің құрылымдалған тізімдері негізінде шығыс коммуникацияларды орындау;
2) бастапқы деректерден берілген коммуникацияның мәнмәтіні мен параметрлерін ескере отырып, пациентке хабарласу мақсаты туралы автоматты түрде ақпарат беру;
3) көптілді өзара әрекеттесуді қолдау, оның ішінде:
· қазақ және орыс тілдеріндегі өтініштерді өңдеу;
· өтініш тілін автоматты түрде анықтау;
· мәнмәтінді жоғалтпай, бір диалог шеңберінде тілді ауыстыру мүмкіндігі;
4) бапталатын логикалық реттіліктер түрінде іске асырылған өзара әрекеттесу сценарийлерін пайдалану (оның ішінде абоненттің реакциясына қарай тармақталу, қайталау, нақтылау және диалог кезеңдері арасында ауысу мүмкіндігі);
5) сценарий шеңберінде абонентке анықтамалық ақпарат ұсыну, оның ішінде профилактикалық іс-шаралардың мақсатын, өткізілу тәртібі мен олардан өту шарттарын түсіндіру;
6) өзара әрекеттесудің көпқадамды сценарийлерін қолдау, оның ішінде жауап болмаған, желі бос болмаған немесе қосымша нақтылау қажет болған жағдайда бір сценарий шеңберінде абонентке қайта хабарласу мүмкіндігі;
7) әрбір коммуникацияның нәтижелерін автоматты түрде тіркеу және өзара әрекеттесудің егжей-тегжейлі мәртебелерін сақтау, оның ішінде, бірақ олармен шектелмей, мынадай мәртебелерді сақтау: «байланыс орнатылды», «қоңырау шалынбады», «бас тарту», «келісім», «кейінге қалдыру», сондай-ақ қосымша қызметтік мәртебелер (мысалы, «қосылу қатесі», «авто жауап беру құрылғысы», «диалогтың үзілуі»);
8) коммуникация параметрлерін (уақыты, ұзақтығы, сценарийі, аяқталу кезеңі, нәтижесі) сақтай отырып, өзара әрекеттесу журналдарын жүргізу;
9) сөйлесулердің аудиожазбаларын сақтау және оларды кейіннен тыңдау, іздеу әрі өзара әрекеттесу сапасын талдау мақсатында пайдалану мүмкіндігін қамтамасыз ету;
10) жинақталған және егжей-тегжейлі көрсеткіштерді қамтитын есептілік пен талдамалық материалдарды қалыптастыру (қоңыраулар саны, байланыс орнатудың сәттілігі, келісімге келу конверсиясы, бас тарту себептері, сценарийлер бойынша бөліну);
11) абоненттің қолжетімсіздігінің әртүрлі сценарийлерін (желінің бос болмауы, қолжетімсіздік, жауаптың болмауы, авто жауап беру құрылғысының іске қосылуы) ескере отырып, қоңырау шалу алгоритмдерінің тұрақты жұмысын қамтамасыз ету, оның ішінде қоңырау шалу әрекеттерінің санын және олардың арасындағы уақыт аралықтарын баптау мүмкіндігі;
12) өтініштерді өңдеу сапасын төмендетпей және сценарийлердің дұрыс орындалуын сақтай отырып, коммуникациялардың ауқымын кеңейту мүмкіндігі;
13) бастапқы деректерді алу және өзара әрекеттесу нәтижелерін беру үшін сыртқы ақпараттық жүйелермен интеграциялау (Тапсырыс берушінің сұрауы бойынша).
3.1.4. Автоматтандырылған профилактикалық коммуникациялар тек пайдаланушыларды ақпараттандыру және өзара әрекеттесу нәтижелерін тіркеу мақсатында пайдаланылады, медициналық консультациялар бермейді, медициналық деректерді түсіндірмейді және пациенттің орнына шешім қабылдамайды.
3.1.5. Іске қосу мерзімі – шарт жасалған күннен бастап 7 жұмыс күнінен аспайды. Пациенттермен коммуникацияларды іске қосу Тапсырыс беруші деректерді ұсынуына қарай кезең-кезеңімен жүзеге асырылады.

4. Ұсынылатын жасанды интеллект технологиясына қойылатын талаптар
4.1. Қызметтерді көрсету үшін ұсынылатын жасанды интеллект технологиясы денсаулық сақтау және денсаулық сақтау технологияларын бағалау саласындағы Қазақстан Республикасы заңнамасының талаптарына сәйкес келуі тиіс, оның ішінде:
· Қазақстан Республикасының 2020 жылғы 7 шілдедегі № 360-VI «Халық денсаулығы және денсаулық сақтау жүйесі туралы» кодексі, оның ішінде денсаулық сақтау технологияларын бағалау туралы 133-бабы;
· Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-215/2020 «Денсаулық сақтау технологияларын бағалау және оларды қолдану қағидаларын бекіту туралы» бұйрығы, енгізілген өзгерістерді ескере отырып.
4.2. Салалық бағалаудан өткенін растау мақсатында қызметтерді көрсету үшін ұсынылатын жасанды интеллект технологиясы Қазақстан Республикасы Денсаулық сақтау министрлігінің Салидат Қайырбекова атындағы Ұлттық ғылыми денсаулық сақтауды дамыту орталығының ресми интернет-ресурсында орналастырылған Денсаулық сақтау технологияларының тізбесіне енгізілуі тиіс.
4.3. Орындаушы шарт жасалған күннен бастап 3 (үш) жұмыс күні ішінде Тапсырыс берушіге Денсаулық сақтау технологияларының тізбесінде жарияланған технология карточкасына сілтеме ұсынады. Тізбеде көрсетілген технологияның атауы осы Техникалық ерекшелік шеңберінде қызметтер көрсету үшін пайдаланылатын бағдарламалық шешімге сәйкес келуі тиіс.

5. Қызметтер көрсету көлемі
5.1. Осы Техникалық ерекшелік шеңберіндегі қызметтер көрсету көлемі шекті мәндермен айқындалады және шарттың қолданылу мерзімі ішінде қолданылады. Қызметтер көрсетудің нақты көлемі өтініштердің қарқындылығына және бағдарламалық сервистердің пайдаланылуына байланысты айқындалады және осы Техникалық ерекшелікте белгіленген шекті мәндерден аспауы тиіс.
5.1.1. Автоматтандырылған профилактикалық коммуникациялар бойынша қызметтер көрсету көлемі Тапсырыс беруші дұрыс тізімдерді/деректерді ұсынған жағдайда айына 5 000 (бес мың) минутқа дейін қамтамасыз етіледі.
5.2. Қызметтер көлемін есепке алу және бақылау
5.2.1. Қызметтер көрсетудің нақты көлемін есептеу кезінде әрбір дауыстық коммуникацияның ұзақтығы өзара әрекеттесудің нақты ұзақтығына қарай анықталады және толық минутқа дейін жоғары қарай дөңгелектенеді. Қызметтер көрсетудің нақты көлемі бағдарламалық сервистердің есептілік және аналитика құралдары арқылы есепке алынады.
5.3. Қызметтер көлемінің асып кетуі
5.3.1. Бағдарламалық сервистерді көрсетілген көлемнен тыс пайдалану қажет болған жағдайда, көлемдерді кеңейту және/немесе қызметтер көрсету параметрлерін өзгерту шарттары тараптардың келісімі бойынша айқындалады және шартта белгіленген тәртіппен ресімделеді.
6. Техникалық талаптар
6.1. Шығыс автоматтандырылған коммуникацияларды орындау үшін қажетті бастапқы деректерді, оның ішінде пациенттердің/абоненттердің тізімдері мен осы Техникалық ерекшелікте көзделген өзге де мәліметтерді Тапсырыс беруші Орындаушымен келісу бойынша ұсынады.
6.2. Деректерді беру және Тапсырыс беруші пайдаланушыларының бағдарламалық сервистермен өзара әрекеттесуі бағдарламалық сервистердің функционалында көзделген қорғалған байланыс арналары/хаттамалары арқылы жүзеге асырылады.
6.3. Тапсырыс беруші Орындаушыға автоматтандырылған коммуникациялардың дұрыс орындалуын қамтамасыз ететін қажетті бастапқы деректерді ұсынады. Бастапқы деректер тізбесі мыналарды қамтиды, бірақ олармен шектелмейді:
1) осы Техникалық ерекшеліктің 1.4-тармағына сәйкес автоматтандырылған коммуникацияларға жататын пациенттердің тізімдері, оның ішінде:
· байланыс деректері (телефон нөмірі);
· коммуникация сценарийлері үшін қажетті параметрлер (кабинет нөмірі, қабылдау уақыты, скрининг түрі және Тапсырыс берушімен келісілген басқа да атрибуттар).
2) Типтік өтініштер мен өзара әрекеттесу сценарийлерін өңдеу кезінде пайдаланылатын анықтамалық материалдар мен өзге де деректер.
6.3.1. Тапсырыс беруші мыналарды қамтамасыз етеді:
3) ұсынылатын деректердің өзектілігін, толықтығын және дұрыстығын;
4) деректер өзгерген кезде оларды уақтылы жаңартуды;
5) ұсынылатын деректер форматтарының Орындаушымен келісілген талаптарға сәйкестігін.
6.3.2. Деректерді ұсыну тәртібі мынадай түрде айқындалады:
1) Тапсырыс берушінің ақпараттық жүйелерімен интеграциялау арқылы;
2) немесе келісілген үлгілер бойынша деректерді құрылымдалған түрде ұсыну арқылы (файлдар, кестелер және өзге де форматтар).
6.3.3. Деректер алмасудың нақты тәсілін тараптар интеграцияны іске асыру және/немесе қызметтер көрсетуге дайындық шеңберінде «Интеграция және деректер алмасу» бөліміне сәйкес айқындайды.
6.4. Жауапты қызметкерлер туралы ақпарат ұсыну
6.4.1. Тапсырыс беруші Орындаушыға қызмет көрсетудің барлық бағыттары бойынша қызмет көрсету процестеріне қатысатын, өзара әрекеттесу сценарийлерін баптауға, өтініштерді бағыттауға және қызмет көрсету шеңберіндегі өзара әрекеттесуді ұйымдастыруға қажетті қызметкерлер туралы ақпарат ұсынады. Ұсынылатын ақпарат тізбесі мыналарды қамтиды, бірақ олармен шектелмейді:
1) Тапсырыс берушінің жауапты қызметкерлері, оның ішінде:
· Орындаушымен өзара әрекеттесуге жауапты тұлғалар;
· бастапқы деректерді ұсынуға және өзектендіруге жауапты тұлғалар;
· қызметтердің барлық бағыттары бойынша есептілік пен талдамалық материалдарды алуға және талдауға жауапты тұлғалар;
2) әрбір қызметкер бойынша мынадай мәліметтер ұсынылады:
· тегі, аты, әкесінің аты;
· лауазымы/рөлі;
· байланыс деректері (қызметтік телефон, электрондық пошта);
· процестерге қатысу параметрлері (учаске, жауапкершілік аймағы, өңделетін өтініштердің түрі).
6.5. Тапсырыс беруші ұсынылған ақпараттың өзектілігін қамтамасыз етеді және өзгерістер туралы Орындаушыны уақтылы хабардар етеді.
6.6. Орындаушы Тапсырыс берушіден жаңартылған ақпаратты алған кезде пайдаланылатын деректер мен баптауларға өзгерістерді негізсіз кідіріссіз жедел енгізуді қамтамасыз етеді.
6.7. Техникалық қолдау Тапсырыс берушінің жұмыс уақытында: сағат 09:00-ден 19:00-ге дейін көрсетілуі тиіс, егер өзгеше тәртіп бөлек келісілмесе.
6.8. Орындаушы жоспарлы жұмыстар кезеңін қоспағанда, Қызметтердің айына кемінде 95% қолжетімді болуын қамтамасыз етуге міндетті, егер өзгеше тәртіп бөлек келісілмесе. Жоспарлы жұмыстар негізінен Тапсырыс берушінің жұмыс уақытынан тыс жүргізіледі және кемінде 1 жұмыс күні бұрын келісіледі.
6.9. Инциденттерді жіктеу және оларға әрекет ету мерзімдері:
1) Сыни инцидент (бағдарламалық сервистердің толық қолжетімсіздігі, Орындаушының бағдарламалық сервистерінің жұмысына байланысты себептер бойынша көзделген функцияларды орындау, қоңырау шалу немесе қабылдау не пайдаланушы интерфейсін пайдалану мүмкіндігінің болмауы):
· әрекет ету уақыты – 30 минуттан аспайды;
· жою уақыты – 4 сағаттан аспайды.
2) Жоғары басымдық (автоматтандырылған коммуникациялардың орындалуына, өтініштерді өңдеуге немесе пайдаланушы интерфейсінің жұмысына елеулі әсер ететін бағдарламалық сервистердің ішінара қолжетімсіздігі):
· әрекет ету уақыты – 1 сағаттан аспайды;
· жою уақыты – 8 сағаттан аспайды.
3) Орташа басымдық (жекелеген ақаулар, интерфейс қателері):
· әрекет ету уақыты – 4 сағаттан аспайды;
· жою уақыты – 24 сағаттан аспайды.
4) Төмен басымдық (шұғыл емес жақсартулар, сұрақтар):
· әрекет ету уақыты – 1 жұмыс күніне дейін.
6.10. Дербес деректерге рұқсатсыз қол жеткізу, олардың жоғалуы, өзгертілуі, көшірілуі немесе таратылуы фактісі не белгілері анықталған жағдайда Орындаушы:
1. 24 сағат ішінде Тапсырыс берушіге хабарлауға;
2. инцидентті оқшаулауды қамтамасыз етуге;
3. ішкі тергеп-тексеру жүргізуге;
4. 3 жұмыс күні ішінде Тапсырыс берушіге инциденттің себептері мен қабылданған шаралар туралы жазбаша есеп ұсынуға міндетті.
6.11. Инциденттерді өңдеу Қазақстан Республикасының дербес деректер туралы заңнамасына сәйкес жүзеге асырылады.
6.12. Орындаушы Тапсырыс берушінің сұрауы бойынша мынадай мәліметтерді қамтитын инциденттер туралы есептерді ұсынуға міндетті:
1) туындаған уақыты;
2) әрекет ету және жою уақыты;
3) себебінің сипаттамасы;
4) қабылданған шаралар.

7. Интеграция және деректер алмасу
7.1. Қызметтерді көрсету шеңберінде бағдарламалық сервистерді Тапсырыс берушінің ақпараттық жүйелерімен, оның ішінде көзделген сценарийлердің жұмысына қажетті деректерді алу бөлігінде медициналық ақпараттық жүйемен интеграциялау мүмкіндігі қамтамасыз етілуі тиіс.
7.2. Интеграциялық өзара әрекеттесуді келісу және қамтамасыз ету үшін Орындаушы шарт жасалғаннан кейін 3 (үш) жұмыс күні ішінде Тапсырыс берушіге мынадай құжаттарды ұсынуға міндетті:
1) Қазақстан Республикасының заңнамасында белгіленген тәртіппен берілген, бағдарламалық қамтылымның/Орындаушының цифрлық объектісінің ақпараттық қауіпсіздік және/немесе киберқауіпсіздік талаптарына сәйкестігін растайтын, оң нәтижелері бар және құжаттар ұсынылған күнге қолданыстағы сынақ хаттамаларының көшірмелері;
2) қажетті деректерді алу бөлігінде ақпараттық өзара әрекеттесудің сәтті тестіленгенін растайтын, Орындаушының бағдарламалық қамтылымын/ақпараттық жүйесін DAMUMED МАЖ жүйесімен интеграциялауды тестілеу туралы қолданыстағы хаттаманың көшірмесі.
7.3. Көрсетілген хаттамаларды Тапсырыс беруші кейіннен интеграциялық өзара әрекеттесуді келісу және қамтамасыз ету үшін шартпен және Тапсырыс берушінің ресми хатымен бірге МАЖ иесіне/операторына жіберу мақсатында алады.
7.4. Интеграциялық мүмкіндіктер ұсынылмаған немесе оларды ұсыну кешіктірілген жағдайда, Тапсырыс берушімен келісу бойынша деректерді шығыс бағдарламалық сервистердің жұмыс істеуі үшін жеткілікті ақпаратты қамтитын бекітілген үлгі (файл/кесте) бойынша Тапсырыс берушінің ұсыну мүмкіндігі көзделуі тиіс.
7.5. МАЖ иесінің және/немесе операторының интеграциялық өзара әрекеттесу үшін қажетті техникалық қолжетімділіктер мен деректерді ұсынбауы, шектеуі, тоқтата тұруы немесе тоқтатуы, егер Жеткізуші сұратылған құжаттардың толық топтамасын уақтылы ұсынған және осындай қолжетімділіктер мен деректерді алу үшін барлық қажетті әрекеттерді орындаған болса, Жеткізушінің міндеттемелерді бұзуы болып саналмайды.

8. Қызметтер көрсету шарттары
8.1. Қызметтер Техникалық ерекшелікте айқындалған қызметтерді көрсету басталған күннен бастап ағымдағы жылдың 31 желтоқсанына дейін көрсетіледі.
8.2. Тапсырыс беруші мен Орындаушы қосылу, бастапқы деректерді ұсыну, пайдалану және есептілікті алу мәселелері бойынша өзара әрекеттесу үшін жауапты тұлғаларды тағайындайды.
8.3. Орындаушы қызметтер көрсету кезеңінде Тапсырыс берушінің жауапты тұлғаларына бағдарламалық сервистерді пайдалану мәселелері бойынша консультациялық қолдау көрсетеді.
8.4. Тараптардың өзара әрекеттесуі келісілген байланыс арналары (электрондық пошта/мессенджерлер/қолдау қызметі) арқылы жүзеге асырылады.
8.5. Тапсырыс беруші ұсынылатын деректердің, оның ішінде кестелердің, тізімдердің және анықтамалық ақпараттың өзектілігін қамтамасыз етеді.
8.6. Тапсырыс беруші тарапынан бастапқы деректер өзгерген кезде Орындаушы Тапсырыс беруші ұсынған деректер негізінде, рұқсат етілген мүмкіндіктер мен көзделген функционал шеңберінде бағдарламалық сервистердегі деректерді жаңартуды/түзетуді қамтамасыз етеді.
8.7. Қызметтер көрсету кезеңінде Орындаушы Тапсырыс берушіге осы Техникалық ерекшелікте көзделген көлемде және құрамда бағдарламалық сервистердің құралдары арқылы қалыптастырылатын есептілік пен талдамалық материалдарға қол жеткізуді ұсынады.
8.8. Барлық көрсеткіштерді есептеу, егер Тапсырыс берушімен өзгеше келісілмесе, кемінде айына бір рет жүзеге асырылады. Қосымша түрде шешімнің стандартты мүмкіндіктері шеңберінде апта сайынғы жедел есептілік қалыптастырылуы мүмкін.

9. Дербес деректерді қорғауға қойылатын талаптар
9.1. Қызмет СТ РК ISO/IEC 27001-2023 «Ақпараттық қауіпсіздік, киберқауіпсіздік және құпиялылықты қорғау. Ақпараттық қауіпсіздікті басқару жүйелері. Талаптар» стандартының талаптарына сәйкес көрсетілуі тиіс.
Орындаушының қолданыстағы ақпараттық қауіпсіздікті басқару жүйесі болуы қажет және ол Шартқа қол қойылған күннен бастап 5 (бес) жұмыс күні ішінде Тапсырыс берушіге тиісті сертификатты ұсынуға міндетті.
9.2. Сертификатты сәйкестікті растау жөніндегі аккредиттелген орган беруі тиіс. Сертификат өтінім берілген сәтте және шарттың бүкіл қолданылу мерзімі ішінде қолданыста болуы керек.
9.3. Шешімді ұсыну шеңберінде Орындаушы дербес деректерді өңдеуші ретінде әрекет етеді және оларды тек медициналық ұйымның клиенттерін автоматтандырылған түрде ақпараттандыру және олармен өзара әрекеттесу мақсатында өңдейді. Дербес деректерді өңдеу Қазақстан Республикасының «Дербес деректер және оларды қорғау туралы» заңына сәйкес жүзеге асырылады.
9.4. Тапсырыс беруші Орындаушыға дербес деректердің тек қажетті ең аз көлемін береді. Бұл деректердің құрамы таңдалған сценарийлермен және оларды орындау мақсатымен айқындалады. Мұндай көлемге ЖСН немесе өзге келісілген сәйкестендіргіш, байланыс деректері, қабылдауға жазылу туралы мәліметтер және көзделген сценарийді орындау үшін тікелей қажетті басқа да деректер кіруі мүмкін. Қызметтерді көрсету үшін қажет емес артық дербес деректерді беруге және өңдеуге жол берілмейді.
9.5. Дербес деректерді сақтау және өңдеу тек Қазақстан Республикасының аумағында орналасқан серверлерде жүзеге асырылады.

